b'\n_START_ARTICLE_\nFilm vs Digital\n_START_PARAGRAPH_\nFilm vs Digital fa refer\xc3\xa8ncia a la comparaci\xc3\xb3 entre dos m\xc3\xa8todes de captaci\xc3\xb3. Aquest concepte es porta estudiant en diferents camps cient\xc3\xadfics i art\xc3\xadstics des de l\'aparici\xc3\xb3 de la primera C\xc3\xa0mera digital el 1975 de la m\xc3\xa0 de Kodak. Es vol arribar a la conclusi\xc3\xb3: Quin dels dos sistemes de captaci\xc3\xb3 es millor? La captaci\xc3\xb3 digital o la captaci\xc3\xb3 org\xc3\xa0nica?\n_START_SECTION_\nFotografia naturalista hemisf\xc3\xa8rica en ambients de llum natural\n_START_PARAGRAPH_\nSegons l\'estudi de (Englund, O\'Brien y Clark, 2000)  \xe2\x80\x9cEvaluation of digital and film hemispherical photography and spherical densiometry for measuring forest light environments\xe2\x80\x9d els resultats que s\'obtenen al comparar el Film vs Digital en la fotografia hemisf\xc3\xa8rica mostraven la p\xc3\xa8rdua de resoluci\xc3\xb3 en la fotografia digital no afectava les estimacions de obertures ponderades, aquestes mostraven ser significativament mes altes en les imatges digitals en front a les imatges captades en film. Les difer\xc3\xa8ncies trobades entre els dos m\xc3\xa8todes de captaci\xc3\xb3 poder ser degudes a la subexposici\xc3\xb3 de les imatges de film._NEWLINE_Per aquesta disciplina en concret l\'estudi determina que la fotograf\xc3\xada digital \xc3\xa9s m\xc3\xa9s convenient degut a la resoluci\xc3\xb3 superior que ofereix i tamb\xc3\xa9 gr\xc3\xa0cies a que la tecnologia digital \xc3\xa9s convenientment m\xc3\xa9s barata i efectiva.\n_START_SECTION_\nComparaci\xc3\xb3 cl\xc3\xadnica en mamografies per a la detecci\xc3\xb3 del c\xc3\xa0ncer de mama\n_START_PARAGRAPH_\nSegons l\'estudi de (Lewin, D\'Orsi,\xc2\xa0 Hendrick,\xc2\xa0 Moss, \xc2\xa0Isaacs,\xc2\xa0 Karellas,\xc2\xa0 Cutter, 2002)  \xe2\x80\x9cClinical Comparison of Full-Field Digital Mammography and Screen-Film Mammography for Detection of Breast Cancer\xe2\x80\x9d els resultats sobre 1467 mamografies de dones de 40 anys o m\xc3\xa9s van portar a 181 bi\xc3\xb2psies y a la detecci\xc3\xb3 de 42 c\xc3\xa0ncers, 9 d\'aquests c\xc3\xa0ncers van ser detectats nom\xc3\xa9s a trav\xc3\xa9s de mamografies digitals, 15 van ser detectats a trav\xc3\xa9s de mamografies fetes en film i 18 van ser detectats en ambdues. La diferencia entre les dues no es significativa a nivell estad\xc3\xadstic, l\'estudi arriba a la conclusi\xc3\xb3 que no hi ha difer\xc3\xa8ncies significatives a nivell de detecci\xc3\xb3 de c\xc3\xa0ncer entre les dos t\xc3\xa8cniques encara que la fotografia digital detect\xc3\xa9s menys c\xc3\xa0ncers que el film.\n_START_SECTION_\nFotografia velocim\xc3\xa8trica de part\xc3\xadcules hologr\xc3\xa0fiques\n_START_PARAGRAPH_\nSegons l\'estudi de (Meng, Pan,\xc2\xa0Pu, Woodward, 2004) \xe2\x80\x9cHolographic particle image velocimetry: from film to digital recording\xe2\x80\x9d l\'HPIV (imatge hologr\xc3\xa0fica velocim\xc3\xa9trica de part\xc3\xadcules) es la millor soluci\xc3\xb3 per captar fluxos complexes tridimensionals de camps de velocitat, a continuaci\xc3\xb3 ens expliquen els resultats obtinguts amb aquests processos a trav\xc3\xa9s d\'imatges digitals i imatges en film. El resultat segons l\'estudi dona avantatja a la captaci\xc3\xb3 digital, ja que no requereix tractament qu\xc3\xadmic i la seva reconstrucci\xc3\xb3 \xc3\xb2ptica es reempla\xc3\xa7ada per reconstruccions num\xc3\xa8riques a trav\xc3\xa9s d\xe2\x80\x99algoritmes. Per la captura d\'aquestes imatges en film el problema es b\xc3\xa0sicament que la capacitat d\'informaci\xc3\xb3 obtinguda es veu disminu\xc3\xafda per el soroll inherent. En la captura digital per\xc3\xb2, tot aquest proc\xc3\xa9s es tradueix en imatges mes compactes i mes esmolades encara que perden resoluci\xc3\xb3 comparades amb les imatges captades en film. L\'estudi arriba a la conclusi\xc3\xb3 que la captaci\xc3\xb3 digital \xc3\xa9s molt mes pr\xc3\xa0ctica degut al seu menor cost i la possibilitat de portar al "mainstream" la captaci\xc3\xb3 hologr\xc3\xa0fica.\n_START_SECTION_\nEn el cinema\n_START_PARAGRAPH_\nL\'article "The Celluloid Backlash: Film Versus Digital Onze More" (Dixon, 2016)  ens ofereix una extensa revisi\xc3\xb3 de les particularitats dels dos formats en el camp del cinema, juntament amb intervencions comentades de diversos directors de Hollywood partidaris del "revival" del format anal\xc3\xb2gic. El text comen\xc3\xa7a indagant que  la major part dels llargmetratges rodats a Hollywood actualment es duen a terme de forma digital, aquesta dada es contraposa a un nou fenomen: Alguns dels grans directors americans estan tornant al format del film tradicional._NEWLINE_L\'argument principal d\'aquests directors es basa en el fet que a trav\xc3\xa9s del film la imatge \xc3\xa9s m\xc3\xa9s c\xc3\xa0lida, t\xc3\xa9 m\xc3\xa9s profunditat i tamb\xc3\xa9 una connexi\xc3\xb3 humana que el film digital no t\xc3\xa9. Un altre dels arguments exposats per Dixon tracta sobre l\'emmagatzematge i conservaci\xc3\xb3 dels arxius, mentre que conservar arxius en format film \xc3\xa9s molt m\xc3\xa9s cost\xc3\xb3s el seu avantatge \xc3\xa9s que en un ambient adequat un film pot arribar a durar fins a 600 anys. Un film digital d\'altra banda \xc3\xa9s molt m\xc3\xa9s barat de conservar i transportar, aix\xc3\xad i pel propi fet de la cont\xc3\xadnua evoluci\xc3\xb3 del format i el deteriorament de les seves plataformes d\'emmagatzematge, un arxiu digital es veu for\xc3\xa7at a migrar de disc d\'emmagatzematge cada pocs anys amb la conseg\xc3\xbcent compressi\xc3\xb3 i p\xc3\xa8rdua de qualitat._NEWLINE_La decisi\xc3\xb3 d\'utilitzar film sobre digital realment es basa en el "cor" de la naturalesa de la imatge en moviment, de la sensaci\xc3\xb3 de la llum travessant la cinta fins que arriba a la pantalla._NEWLINE_No podem analitzar aquest fenomen amb n\xc3\xbameros ni amb resultats, poc importa la resoluci\xc3\xb3 final del producte, sin\xc3\xb3 la sensaci\xc3\xb3 que aquest transmet a l\'hora de visionar-lo. _NEWLINE_Johannes Krell: \xe2\x80\x9cVa ser un shock presenciar una vegada m\xc3\xa9s la experiencia seductiva i immersiva de la projecci\xc3\xb3 de 16 mm de primer rang i sentir-la al meu voltant en una sala."_NEWLINE_Bennet Miller: \xe2\x80\x9cCuan poses film i digital un al costat del altre, la imatge en film et mou les entranyes de forma inmediata. Hi ha una sensaci\xc3\xb3 mes neta i clara i seca en la imatge digital que no arriba a la dimensi\xc3\xb3 i pes del fotoqu\xc3\xadmic"_NEWLINE_J.J. Abrams: \xe2\x80\x9cPots parlar de rang, llum, sensibilitat, resoluci\xc3\xb3. Hi ha alguna cosa sobre el film que \xc3\xa9s sens dubte m\xc3\xa9s org\xc3\xa0nic natural i real."'